Dźensniši dźeń ma nimale kóždy młodźinski klub instagramowu stronu. Tak tež młodźinske cyłki na serbskich wsach. Tam wabja za swoje projekty, zdźěla dwurěčnje, zdźěla jenož němsce.
Radwor/Njebjelčicy (SN/pdź). W socialnych syćach, wosebje na stronje Instagram, wotměwa so wulki dźěl digitalneho młodźinskeho žiwjenja. Tu móža młodostni informacije wo swjedźenjach, projektach abo wo priwatnym žiwjenju jednorje a njekomplikowane šěrić. Tuž wužiwaja tež łužiske młodźinske kluby platformu, zo bychu wo swojich činitosćach informowali. Serbskosć hraje při tym na wotpowědnych accountach klubow zdźěla wažnu, zdźěla njewažnu rólu.
szl_Latn szl_Latn